Ֆրանց Յոզեֆ Շտրաուս

Ֆրանց Յոզեֆ Շտրաուս (, ), գերմանացի պետական և քաղաքական գործիչ։

Հայտնի է եղել որպես բավարական Քրիստոնեա-ժողովրդավարական Միություն քաղաքական կուսակցության առաջատարներից մեկը։

Եղել է Գերմանիայի Դաշնային Հանրապետության երկրորդ պաշտպանության նախարարը և Բավարիայի վարչապետը։ Մասնակցել է Երկրորդ Համաշխարհային պատերազմին։

Կենսագրություն 
Ֆրանց Յոզեֆ Շտրաուսը ծնվել է 1915 թվականի սեպտեմբերի 6-ին Բավարիայի Մյունխեն քաղաքում։ Հայրը եղել է մսագործ և ունեցել է սեփական վաճառակետը։

Իսկ մայրը եղել է տնային տնտեսուհի։ Նրա ծնողները եղել են գերմանացի բարեպաշտ կաթոլիկներ, ինչպես նաև միապետության և հակապրուսական կառավարության կողմնակիցներ։

Նրա հայրը 1919 թվականին մասնակցել է Բավարիայի Ժողովրդական կուսակցության ստեղծմանը և հավատարիմ է մնացել նրան, մինչև նացիստների կողմից դրա կազմալուծմանը։

Երիտասարդական տարիքում զբաղել է պրոֆեսիոնալ հեծանվասպորտով։ 1935-1939 թվականներին բարձրակարգ կրթություն է ստացել Բավարիայում՝ Մյունխենի համալսարանում։

1939 թվականին կամավոր կերպով մասնակցել է Երկրորդ համաշխարհային պատերազմին և ստեցել է Վերմախտը գլխավորելու իրավունք։ Մասնակցել է Ստալինինգրադյան կռիվներին և Մոսկվայի գրավմանը։ Բացի այդ, նաև մասնակցել է Սկանդինավյան թերակղզու երկրների և Ֆրանսիայի օկուպացմանը։

1956 թվականի հոկտեմբերի 16-ին դարձել է նորանկախ Գերմանիայի Ֆեդերատիվ Հանրապետության երկրորդ վարչապետը, հաջորդելով Թեոդոր Բլանկին։ Պատերազմից հետո զբաղվել է քաղաքական հարցերով։

1957 թվականին Ֆրանց Յոզեֆ Շտրաուսը ամուսնացել է բավարացի նշանավոր քաղաքական գործչի դստեր՝ Մարիաննե Ցվիքնագլի հետ։ Համատեղ կյանքի ընթացքում ունեցել են երկու որդի և մեկ դուստր։ 1984 թվականին ավտովթարի հետևանքով զոհվում է Ֆրանցի կինը։

Մահացել է 1988 թվականի հոկտեմբերի 3-ին Ռեգենսբուրգում։

Ծանոթագրություններ 

Գերմանիայի պաշտպանության նախարարներ
Բավարիայի վարչապետներ
Երկրորդ համաշխարհային պատերազմի մասնակիցներ
«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Ստալինգրադի ճակատամարտի մասնակիցներ
Մյունխենի համալսարանի շրջանավարտներ
Գերմանացի հակակոմունիստներ
Գերմանացի պետական գործիչներ
Գերմանիայի քաղաքական գործիչներ